Homilador ayollarga qishki kiyimlar tanlaymiz

Homiladorlik paytida ham qulay, ham issiq va ham urf bo‘lgan kiyimlarni tanlash juda qiyin. Yaxshisi, maqolamizni diqqat bilan o‘qib chiqing va o‘zingizga eng ma’qul bo‘lgan variantni tanlang.

Poncho va nakidkalarni homilador ayollar orzusidagi kiyimlar deyish ham mumkin. Ular ham qulay, ham ommabop va eng asosiysi holatingizni yashirib, qomatingizni xushbichim ko‘rsatadi.
Sovuq paytda kiyiladigan ustki kiyimlarning kengroq bichimdagilarini tanlaganingiz ma’qul. Bu homiladorlikning keyingi davrlarida ham bemalol harakatlanishga yordam beradi.
Agar sizga sport uslubi ma’qul bo‘lsa, homiladorlik vaqtida ham bunday kiyinish juda qulay. Bugungi kunda ayniqsa puxoviklar urf bo‘lgan. Hajmi katta va issiq puxoviklarda hattoki holatingiz bilinmasligi ham mumkin.
Parka – yengil va issiq mo‘ynali matodan keng qilib tikilgan ustki kiyim sifatida har doim ayniqsa, homiladorlik davri uchun eng yaxshi variant hisoblanadi. Parkalarni homilador bo‘lmagan paytlarda ham bemalol kiyish mumkin, chunki keng bichimdagi kiyimlar uzoq vaqtgacha urfdan chiqmaydi.